བསྟན་འབྱུང་ཕྱོགས་བསྡུས་ལས།གེ་ཁོད་རྒྱུད་གསུམ་གནམ་ལྕགས་ཐོག་མདའ་དང་།།མུ་མར་གསེར་ཛོ་མེ་ལྕེ་ཕྲེང་བ་གསུམ།།ཞེས་སོགས་དང་།བསྟན་འབྱུང་དར་རྒྱས་གསལ་སྒྲོན་ལས་གེ་ཁོད་ཀྱི་རྒྱུད་བསྟན་སྐབས།གེ་ཁོད་ལ་རྒྱུད་གསུམ་ལས།གནམ་ལྕགས་ཐོག་མདའི་རྒྱུད་ལ།ཡེ་ཤེས་དང་འཇིག་རྟེན་གཉིས།མུ་མར་གསེར་ཛོ་ཞུན་མའི་རྒྱུད་ལ།མེ་རི་དང་གེ་ཁོད་དབང་རྒྱལ་དང་གསུམ་མོ།།མངའ་བདག་མེ་ལྕེ་ཕྲེང་བའི་རྒྱུད་ལ།ཨ་ཏི་མུ་ཝེར་རྩ་འགྲེལ་གཞུང་གསུམ།ཁྱུང་དང་བཞི་བྱུང་།ཞེས་སོགས་གསུངས་དང་།ད་དུང་གོང་དུ་དབལ་ཤེལ་རྒྱུང་དཀར་པོའི་སྒྲུབ་གཞུང་སྐབས་སུ་བཤད་པའི་ཛྭ་ཡི་སྐོར་སོགས་ལ་བརྟག་ན་ཛྭ་ནི་དྲག་པོ་མཐུ་དབལ་གྱི་རྒྱུད་སོགས་ལ་གོ་བ་ལེན་རྒྱུ་མེད་དམ་སྙམ་པ་ཞིག་འདུག